13 Беҙҙең иң яҡшы күҙәтеүселәр бар. Йәһүә, иң юғары дәрәжә биләһә лә, үҙ хеҙмәтселәренә ҡарата рәхмәтһеҙ һәм тупаҫ түгел. Ул беҙ башҡарған эштәрҙе ҡәҙерләй (Евр. 6:10). Ул беҙгә вазифаларыбыҙҙы үтәргә көс бирә (2 Кор. 4:7; Гал. 6:5). Ә Батшабыҙ Ғайса Мәсих беҙгә камил өлгө күрһәтә (Яхъя 13:15). Беҙҙең хаҡта ҡайғыртҡан өлкәндәр «һарыҡтарҙың бөйөк Көтөүсеһе» Ғайсанан үрнәк ала (Евр. 13:20; 1 Пет. 5:2). Беҙҙе яҡлағанда һәм рухи яҡтан туҡландырғанда, улар игелекле, ҡыйыу булырға һәм беҙҙе рухландырырға тырыша.